บาทเปิด 33.11 บาทต่อดอลล่าร์ แนวโน้มอ่อนค่า
เงินบาทเปิดตลาด 33.11 บาทต่อดอลล่าร์ แนวโน้มอ่อนค่าหลังดอลล์แข็ง จับตาเงินทุนไหลเข้า-ติดตามประชุมเฟดช่วงกลางเดือนนี้
12 ก.ย. 2560

เงินบาทเปิดตลาด 33.11 บาทต่อดอลล่าร์ แนวโน้มอ่อนค่าหลังดอลล์แข็ง จับตาเงินทุนไหลเข้า-ติดตามประชุมเฟดช่วงกลางเดือนนี้นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 33.11 บาท/ดอลลาร์ แข็งค่าเล็กน้อยจากเย็นวานนี้ที่ปิดตลาดที่ระดับ 33.13 บาท/ดอลลาร์วันนี้ดอลลาร์สหรัฐเริ่มมีทิศทางแข็งค่าขึ้น ซึ่งจะมีผลให้เงินบาทในสัปดาห์นี้จะเริ่มปรับตัวอ่อนค่าไปได้มากกว่าสัปดาห์ที่ผ่านมา แต่ทั้งนี้คงไม่เคลื่อนไหวมากนัก เพราะในรอบสัปดาห์นี้ยังไม่มี event สำคัญที่จะมีผลต่อทิศทางของเงินบาทมากนัก คงต้องรอติดตามการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ที่จะมีการประชุมในวันที่ 19-20 ก.ย.นี้มากกว่า"บาทมีโอกาสจะปรับอ่อนค่าได้ หลังจากที่ดอลลาร์สหรัฐเริ่มกลับมาแข็งค่า แต่ทั้งนี้คงอ่อนค่าไปได้ไม่ไกลจากสัปดาห์ก่อนมากนัก เพราะการแข็งค่าของดอลลาร์ในช่วงนี้ ไม่ได้มีผลต่อบาทมากนัก เนื่องจากยังคงมี inflow ในตลาดพันธบัตรระยะสั้นของไทย" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 33.10-33.15 บาท/ดอลลาร์